Arcane. Arcane (ekranda Arcane: League of Legends deb nomlanadi) — Riot Games uchun Christian Linke va Alex Yee tomonidan yaratilgan jangari-sarguzasht teleserialdir. Fortiche tomonidan ishlab chiqarilgan va Netflix tomonidan tarqatilgan. Serial Riotning "League of Legends" xayoliy olamida yaratilgan va eʼtibor, asosan, opa-singil Vi va Jinxga qaratilgan. Serial 2019-yilda "League of Legends"ning 10 yilligini nishonlash marosimida eʼlon qilingan va birinchi marta 2021-yil noyabr oyida chiqarilgan. "Arcane"ning birinchi mavsumi animatsiya, hikoya, dunyo qurish, harakatlar ketma-ketligi, personajlar, hissiy vazn, musiqa va ovozli aktyorlikka qaratilgan maqtovlar bilan universal eʼtirofga sazovor boʻldi. Baʼzilar serial ham hech qachon "League of Legends" oʻyinlarini oʻynamagan oddiy tomoshabinlarni, ham oʻyinning uzoq vaqtdan beri muxlislarini birdek oʻziga jalb etishini taʼkidladilar. Shuningdek, u premyeradan keyin bir hafta ichida Netflixning eng yuqori reytingli seriali sifatida rekord oʻrnatdi, 52 mamlakat orasida Netflix Top 10 taligida birinchi oʻrinni egalladi va AQShda ikkinchi oʻrinni egalladi. 2021-yil 20-noyabrda "Arcane"ning birinchi mavsumi yakunlangach, Riot Games va Netflix 2022-yil uchun rejalashtirilgan 2-fasl ishlab chiqilayotganini eʼlon qildi. Muqaddima. Boy, utopik Piltover shahri va zulmga uchragan xaroba Zaun shahri oʻrtasidagi tartibsizliklar orasida opa-singillar Vi va Jinx oʻzlarini qarama-qarshi eʼtiqodlar va sirli texnologiyalar sababli avj olib borayotgan urushning qarama-qarshi tomonlarida topadilar. Aktyorlar va qahramonlar. Saundtrek. 2021-yil 20-noyabrda Amazon Musicda birinchi mavsum qoʻshiqlari chiqarildi. Serial Xitoyda Eason Chan tomonidan ijro etilgan „gàngīng (Gu Yong Chje)“ nomli boshqacha ochilish mavzusiga ega edi.